**Zapisnik 9. seje Sveta za sodelovanje z nevladnimi organizacijami**

**Lokacija in datum:** Ministrstvo za okolje, podnebje in energijo, 18. marec 2024

**Prisotni:** Senka Šifkovič, Tomaž Gorenc (preko spleta), Damjan Vinko, Taj Zavodnik, Kaja Lipnik Vehovar, Jaka Kranjc, Barbara Kvac, Nela Halilović, Maša Hawlina.

**Odsotni:** Aljoša Petek, Tina Mikuš, Taj Zavodnik, Dr. Mihael Jožef Toman, Maja Simoneti.

Ministrstvo za okolje, podnebje in energijo: minister Bojan Kumer, državni sekretar Uroš Vajgl, Tina Hočevar, KM, Tanja Bele, Direktorat za okolje (preko spleta v času 2. točke); Nina Božič Odar (v času 2. točke).

Ministrstvo za naravne vire in prostor: Marko Grgurič, KM.

**Dnevni red:**

1. **Stanje in proces priprave osnutka Podnebnega zakona**
2. **Pregled MOPE financiranja NVO**
3. **Osnutki posodobljenih pravilnikov za podeljevanje statusa NVO v javnem interesu na področju trajnostne mobilnosti, okolja in energije**
4. **Razno**

Začetek ob 13. uri.

|  |
| --- |
| **Vsebina po točkah dnevnega reda** |

|  |
| --- |
| **K 1. točki: Stanje in proces priprave osnutka Podnebnega zakona** |

MOPE je predstavil trenutno stanje glede priprave predloga Podnebnega zakona. V začetku leta je bil predlog zakona poslan v koalicijsko usklajevanje, v mesecu aprilu bodo najprej še sestanku s štirimi ključnimi deležniki, nato je na vrsti medresorsko usklajevanje. MOPE pričakuje, da bo potrebno usklajevanje predvsem z MF, MZI, morda tudi MGTŠ.

Predlog zakona naj bi bil sprejet na Vladi RS predvidoma v mesecu juliju, saj se pričakuje dva kroga medresorskega usklajevanja. Obravnava v DZ je predvidena v času med septembrom in novembrom, nato sprejem v DZ do konca leta. Pričakuje se dolgotrajen proces, ki bo zahtevalo veliko usklajevanja saj gre za popolnoma nov zakon, nove pravne podlage.

V nadaljevanju so bile predstavljene novosti/spremembe glede na osnutek, ki je bil v javni obravnavi.

V razpravi so člani Sveta NVO pozdravili določbe glede podnebne nevtralnosti ter dajatev na zasebne lete. Izpostavili so vse pripombe, ki so jih podali v času javne obravnave, še aktualne. Podnebni zakon vidijo tudi kot priložnost za boljše varovanje kmetijskih zemljišč.

Člani Sveta NVO pozvali ministrstvo, da naj proces priprave predloga zakona teče nemotoma naprej, kljub prihajajočim volitvam v Evropski parlament.

Predstavnik MNVP je pojasnil glede časovnice Zakona o nekaterih gospodarskih javnih služba varstva okolja, kar je zanimalo člane Sveta.

Glede skladnosti podnebnega zakona z dolgoročno strategijo in NEPN je bilo pojasnjeno, da bo ministrstvo strategijo noveliralo skladno z zakonom, v kolikor bi to bilo potrebno. V razpravah glede podnebnih ciljev so pomembni tudi pogovori o cilju/ih do 2040.

Člani Sveta so poudarili, da posodobitev NEPN predstavlja priložnost, da se cilji posodobijo skladno s (trenutnimi) cilji v osnutku podnebnega zakona glede podnebne nevtralnosti do leta 2045. V nasprotnem primeru obstaja velika možnost, da se izgubi 5 let (do nove posodobitve NEPN), čeprav se že danes vem, da bo potrebno do leta 2030 storiti več, če želimo slediti cilju podnebne nevtralnosti do leta 2045.

V zaključku razprave minister pojasni, da veliko delamo veliko na zmanjševanju izpustov TGP in upamo še na več, ambiciozno zastavljeni cilji.

**Sklep k 1. točki:**

Svet NVO se je seznanil z zadnjimi informacijami glede procesa priprave in sprejemanja Podnebnega zakona**.**

|  |
| --- |
| **K 2. točki: Pregled MOPE financiranja NVO** |

Državni sekretar pojasni dolgoročni sistem financiranja, in sicer JR za okoljski center na vsaki dve leti, prav tako JR za vsebinske okoljske in podnebne projekte. JR za podnebne programe vsebinskih mrež pa je predviden na vsake štiri leta.

Razpis za okoljske projekte bo objavljen predvidoma v mesecu juniju, razpis za podnebne programe vsebinskih mrež pa septembra. Za vsebinske mreže bo poleg okoljskega in podnebnega tokrat predvideno še področje trajnostne mobilnosti.

JR bodo potekali preko Ekosklada.

Nov krog poziva za sofinanciranje izbranih LIFE projektov bo predvidoma poleti 2024. Poziv bo izvedel MOPE.

V razpravi so člani Sveta predlagali ločen sestanek, ko bodo znani rezultati decembrskega JR za projekte NVO, da se preveri kvaliteta prijav ter naredi priporočila za izboljšanje JR v prihodnje – npr. obrazci so tokrat bili enaki za manjše in večje projekte, sicer niso bili težavni ampak morda vseeno za pregledati za naslednjič. Predlog je tudi morebitne dvo-stopenjske prijave.

V primeru drugih razpisov (npr. MNVP za gradnjo in prostor) so člani Sveta opozorili, da reference, ki so bile zahtevane niso realne za nekatere manjše NVO.

Svet NVO pohvali Ekosklad ter pozivajo ministrstvo k ustrezni kadrovski podpori, saj zaradi kadrovske podhranjenosti stojijo tudi poročila za mreže.

Glede sofinanciranja LIFE projektov se pojasni, da gre za okoljske in podnebne vsebine in ne naravovarstvene.

Člani opozorili na sofinanciranje LIFE projektov s strani MNVP, saj so nekateri projekti dobili odobrena EU sredstva, kriterijev za sofinanciranje s strani MNVP pa ne izpolnjujejo. Področje naravovarstva je že tako problematično, ocenjujejo člani.

Dogovorjeno, da se preveri zabeležke prejšnjih sej Sveta NVO ter ugotovi kaj je bilo zapisanega glede razpisa. Preveri se tudi ali bi v junijski razpis pri Ekoskladu lahko dodali tudi naravo.

Svet NVO zaprosi MOPE, da preveri pri MJU glede razpoložljivosti sredstev Sklada NVO pri MJU (sredstva naj bi že pošla, predvidena pa sta bila še dva prijavna roka).

Svet NVO izrazi željo po financiranju NVO tudi za druge EU projekte (npr. Interreg) ali JR drugih držav.

**Predlog sklepa k 2. točki:**

Svet NVO se je seznanil s podanimi informacijami in okvirno časovnico predvidenih javnih razpisov za financiranje aktivnosti NVO na področju okolja, podnebnih sprememb in trajnostne mobilnosti.

|  |
| --- |
| **K 3. točki: Osnutki posodobljenih pravilnikov za podeljevanje statusa NVO v javnem interesu na področju trajnostne mobilnosti, okolja in energije** |

MOPE pripravlja spremembe in posodablja relevantne postopke, dokumente na področju podeljevanja statusa NVO v javnem interesu. Pri tem upošteva ugotovitve in priporočila revizije računskega sodišča »*Učinkovitost podeljevanja statusa nevladne organizacije v javnem interesu na področjih športa, socialnega varstva, varstva okolja, ohranjanja narave in razvoja nevladnih organizacij*«, št. 320-2/2022/37 z dne 12. 9. 2023.

MOPE vzpostavlja celoten sistem sodelovanja z NVO (status v JI, pisma podpore, delokrog, pretok info, itd) za zagotavljanje transparentnosti, sledljivosti.

Opravljen je bil notranjerevizijski pregled glede podeljevanja statusa NVO v javnem interesu.

Na podlagi obeh revizijskih poročil se pripravlja interni postopkovnik z jasnimi navodili za vsak korak postopka ter standardizirani obrazci za celoten proces podeljevanja statusa v javnem interesu. Posodabljajo se pravilniki za posamezna področja, v katerih so določeni kriteriji za njihovo izkazovanje:

* **na področju okolja**: Pravilnik o pogojih in merilih za podelitev statusa nevladne organizacije v javnem interesu na področju varstva okolja;
  + V PRIPRAVI, predvidena javna obravnava v aprilu;
* **na področju trajnostne mobilnosti**: Pravilnik o določitvi kriterijev za podelitev statusa nevladne organizacije v javnem interesu na področju trajnostne mobilnosti 🡪 V JAVNI OBRAVNAVI do 8. 4.;
* **na področju energije**: Pravilnik o določitvi kriterijev za podelitev statusa nevladne organizacije v javnem interesu na področju energije 🡪 V PRIPRAVI,

Na AJPES je MOPE že oddal vlogo za posodobitev področij.

Novi pravilniki skupaj z obrazci bodo pravočasno objavljeni na spletni strani MOPE.

Pravilnik za področje **podnebnih sprememb** se bo pripravil, ko bo sprejet podnebni zakon, ki bo vzpostavil pravno podlago za podeljevanje statusa v javnem interesu na tem področju.

Odziv članov Sveta NVO je pozitiven, podpirajo posodobitev okoljskega pravilnika tudi z vidika poenotenih pravilnikov. Pojasni se, da promet in prometna varnost ostajata na Ministrstvu za infrastrukturo.

Glede pravilnika za trajnostno mobilnost se predlaga prehodna določba za NVO, ki se že ukvarjajo s prometom in trajnostno mobilnost, da se jim upoštevajo dosežki od zadnjih izkazanih dosežkov.

Potencial za status na področju trajnostne mobilnosti imata kolesarska mreža ter še CIPRA, ki sta obe aktivni pri podnebnih mrežah.

Svet NVO opozori, da je potrebno uskladiti časovnico glede statusa za trajnostno mobilnost in JR za mreže.

**Sklep k 3. točki:**

Svet NVO se je seznanil z delom, ki ga MOPE opravlja glede posodabljanja pravilnikov za podeljevanje statusa NVO v javnem interesu.

|  |
| --- |
| **K 4. točki: Razno** |

**ZVO-3**

Javna obravnava predvidoma konec maja 2024. Sprejem zakona predviden pred koncem leta 2024 (pred tem mora biti sprejet podnebni zakon in ZNGJSVO).

**Zakon o kavcijskem sistemu**

Osnutek predloga zakona je pripravljen. Potrebno je preveriti še nekaj informacij za kar MOPE z IRSOE preverja na terenu.

Glede delovne skupine za presojo smiselnosti nadaljevanja projekta HE Mokrice ministrstvo pojasni, da je skupina zaključila z delom ter presodila, da je potrebno iti ponovno čez celoten proces, vključno s presojo vplivov na okolje.

Glede Kanala C0 ministrstvo pojasni, da je sodišče podalo mnenje, da presoja ni potrebna in da kanal še ni v uporabi. Pri tem člani Sveta zagovarjajo, da je ogroženost vodonosnika še vedno manjša kot bo to z uporabo kanala.

Glede izgradnje PCL člani opozorijo na necelovitost projekta – nesmiselne JPP povezave, ni rumenih pasov, preveč parkirišč, itd.

Za naslednjo temo se predlaga ZVO-3 in energetske skupnosti, ki so po mnenju članov trenutno neurejeno področje. Pred naslednjo sejo člani posredujejo bolj specifična vprašanja glede energetskih skupnosti.

Zaključek 14:50.